TOP:ปรับคาดการณ์กำไรปี 59-60 เพิ่มแนะซื้ออัพราคาเป้าหมายเป็น 70 บาท
TOP คาดการณ์กำไรปี 59-60 เพิ่ม 22-6.1% และปรับราคาเป้าหมายขึ้นสู่ 72 บาทต่อหุ้นเพื่อสะท้อนกำไรจาก Stock ในช่วงที่ผ่านมาและกำไรจากธุรกิจในเครือที่สูงกว่าที่เราคาดไว้เดิม
21 ต.ค. 2559

บล.โนมูระ พัฒนสิน ระบุในบทวิเคราะห์วันนี้(21 ต.ค.) ว่า บริษัท ไทยออยล์ จำกัด (มหาชน) หรือ TOP มีมุมมอง Neutral ต่อแนวโน้มผลประกอบการไตรมาส 3/59 ที่คาดว่าจะอยู่ที่ 3,020 ล้านบาท + เทียบช่วงเดียวกันของปีก่อน, -61.1% เทียบไตรมาสก่อนหน้า ใกล้เคียงกับที่เราคาดไว้ก่อนหน้านี้โดยกำไรที่ปรับตัวลดลงเป็นผลมาจากค่าการกลั่นและ Utilization rate ที่ปรับตัวลดลง ประกอบกับมีผลขาดทุนจาก Stock
คาดว่าผลประกอบการในไตรมาส 4/59 มีแนวโน้มฟื้นตัวเล็กน้อยจากราคาน้ำมันดิบที่ปรับตัวสูงขึ้นซึ่งอาจจะทำให้มีกำไรจาก Stock ในขณะที่ค่าการกลั่นทรงตัวเทียบไตรมาสก่อนหน้า และส่วนต่างปิโตรเคมีมีแนวโน้มปรับตัวลดลง ปรับคาดการณ์กำไรปี 59-60  เพิ่ม 22-6.1% และปรับราคาเป้าหมายขึ้นสู่ 72 บาทต่อหุ้นเพื่อสะท้อนกำไรจาก Stock ในช่วงที่ผ่านมาและกำไรจากธุรกิจในเครือที่สูงกว่าที่เราคาดไว้เดิม